הרמס 900

הרמס 900 הוא כלי טיס בלתי מאויש (כטב"ם) טקטי לשהייה ממושכת, מתוצרת חץ הכסף, חברה-בת של אלביט מערכות הישראלית. הוא מיועד לשימוש מבצעי במסגרת דרגי החטיבה והגיס, בעיקר עבור משימות סיור ואיסוף מודיעין, אך גם משימות תקיפה. כלי טיס זה מסוגל לשאת מטע"ד (מטען ייעודי) למשימות שונות, הכולל בין היתר מטע"ד אלקטרואופטי לצילום יום ולילה, מטע"ד מכ"ם מטיפוס SAR, ציין לייזר, מתקנים למשימות מודיעין אותות (SIGINT) וחימוש למבצעי תקיפה וסיכול ממוקד. ההרמס 900 מהווה הרחבה ושיפור של הכטב"ם הרמס 450 והוא מכיל מערכות רבות של הדגם המוקדם, כולל הציוד הקרקעי וקרון השליטה והבקרה. על ההרמס 900 מותקנים אמצעי לוחמה אלקטרונית להגנה על הכטב"ם. דגם מתקדם של הכטב"ם קרוי הרמס 900 סטארליינר. כטב"ם מדגם זה התרסק באוגוסט 2020 בעת טיסת ניסוי. דגם בקנה מידה מלא הוצג לראשונה בפומבי בסלון האווירי בפריז בשנת 2007. טיסת הבכורה של הכטב"ם נערכה ב-9 בדצמבר 2009. הרמס 900 נמצא בשירות זרוע האוויר והחלל של צה"ל וכינויו המבצעי "כוכב". בין היתר, הופעל הכטב"ם בפעילות מבצעית במבצע צוק איתן. באוגוסט 2017 הושלמה קליטתו של ה"כוכב" בחיל האוויר והוא הוכרז כמבצעי. ב-6 באפריל 2024, בזמן מלחמת חרבות ברזל, הפילו לראשונה כוחות חזבאללה כטב"ם מסוג הרמס 900 שהיה בפעילות מבצעית בלבנון, באמצעות טיל קרקע-אוויר. כטב"מים נוספים מסוג זה הופלו ב-1 ביוני 2024, וב־10 ביוני 2024.[דרוש מקור] אורך: 8.3 מטר מוטת כנפיים: 15 מטר משקל המראה מרבי: 1,170 ק"ג מצלמות אלקטרואופטיות ליום ולילה מכ"ם SAR ציין לייזר מתקני מודיעין אותות ותקשורת (איכונים והאזנות) ההרמס 900 מסוגל לשאת עד 4 טילי אוויר-קרקע מסוג AGM-114 הלפייר או טילי אוויר-אוויר מסוג AIM-92 סטינגר המשמשים ליירוט של כלי טיס. הוא מסוגל גם לשאת עד 2 פצצות מונחות לייזר מסוג GBU-12 פייבוואי או פצצות JDAM לסוגיהן המשמשות לתקיפת יעדים ולסיכולים ממוקדים. ישראל ישראל – הרמס 900 משרת בחיל האוויר הישראלי בטייסת 147 ובטייסת 166, וכינויו בצה"ל הוא "כוכב". שווייץ שווייץ – חיל האוויר השווייצרי מפעיל 2 מל"טים מתוך 6 שנקנו ב-2015, בעסקה שבה אלביט חתמה עם צבא שווייץ על חוזה לקניית 6 מל"טי הרמס 900, אבל עיכובים שונים גרמו לכך שאספקת 6 המל"טים החלה רק ב-2022. איסלנד איסלנד – איסלנד מפעילה מל"טי הרמס 900 לניטור ושמירה על האזורים הכלכליים שלה. האיחוד האירופי האיחוד האירופי – ב-1 בנובמבר 2018 זכתה אלביט מערכות לספק שירותי טיסה של מל"טי הרמס 900 לאיחוד האירופי בחוזה חכירה על סך 68 מיליון דולר, למטרות פטרול במרחב הימי של מדינות האיחוד האירופי. קנדה קנדה – בינואר 2021 אלביט הכריזה על זכייה בחוזה על סך 36 מיליון דולר לאספקת מל"ט 1 מדגם הרמס 900 סטארליינר למשרד התחבורה הקנדי למטרת ניטור האזור הארקטי של קנדה. מקסיקו מקסיקו – טייסת 601 של חיל האוויר המקסיקני מפעיל 2 מל"טי הרמס 900, במסגרת זכייה בחוזה בינואר 2012, לאספקת 2 מל"טי הרמס 900 והמערכות הנלוות להם בשווי 50 מיליון דולר למשטרה הפדרלית המקסיקנית כחלק מהמלחמה בסחר בסמים שמנהלת המשטרה. ברזיל ברזיל – אלביט זכתה במכרז לאספקת מל"טי הרמס 900 והמערכות הנלוות להם לחיל האוויר הברזילאי במרץ 2014, ובינואר 2022 זכתה אלביט בחוזה המשך לאספקת עוד מל"טי הרמס 900 לחיל האוויר הברזילאי, כשאספקת כלל המל"טים מחוזה זה הושלמה במאי 2023. קולומביה קולומביה – באוגוסט 2012 אלביט זכתה במכרז בשווי של כמה מאות מיליוני דולרים לאספקת צי מעורב של מל"טי הרמס 450 והרמס 900 והמערכות הנלוות להם לחיל האוויר של קולומביה. צ'ילה צ'ילה – ב-2011, צ'ילה קנתה מל"טי הרמס 900 בעסקה השווה כמה עשרות מיליוני דולרים, למשימות סיור ותצפית לאורך רצועת החוף שלה, בעסקה הראשונה שמכרה מל"טי הרמס 900 למדינות בחו"ל. אזרבייג'ן אזרבייג'ן – חיל האוויר האזרי מפעיל 15 מל"טי הרמס 900. הפיליפינים הפיליפינים – חיל האוויר הפיליפיני מפעיל 8 מל"טי הרמס 900. לאחר שמל"ט אחד מבין תשעת המל"טים שנקנו וסופקו לחיל האוויר הפיליפיני התרסק. סינגפור סינגפור – במרץ 2021 אלביט הכריזה על זכייה בחוזה בסך 300 מיליון דולר למדינה במזרח אסיה לאספקת כ-12 מל"טים מסוג הרמס 900. תאילנד תאילנד – ביולי 2022 משרד ההגנה התאילנדי הכריז שהצי התאילנדי ירכוש 7 מל"טי הרמס 900 בעסקה בשווי 120 מיליון דולר. ב-28 בספטמבר 2022 אלביט הודיעה שחתמה על החוזה למכירתם כשהחוזה צפוי להיות מושלם לאחר 3 שנים בשנת 2025. מדיה וקבצים בנושא הרמס 900 בוויקישיתוף הדס לבב, ‏כבר רואים כוכבים, באתר חיל האוויר הישראלי, 31 באוקטובר 2017 סרטון תדמית, סרטון טיסה, באתר יוטיוב שי מורדוב, ‏הצצה למל"ט העתיד של חיל האוויר, באתר ‏מאקו‏, 6 ביוני 2011 אודי עציון, עשרה מיליון דולר הלכו: מל"ט הרמס 900 של אלביט התרסק בפיליפינים, באתר כלכליסט, 28 במאי 2022. Hermes™ 900 StarLiner, באתר אלביט אודי עציון, מל"ט של אלביט התרסק בדרום לפני מסירתו לצבא שוויץ, באתר כלכליסט, 6 באוגוסט 2020 גילי כהן, הטכנולוגיות החדשות שצה"ל מפעיל בלחימה בעזה, באתר הארץ, 1 באוגוסט 2014 כטב"ם חדש לחה"א: ה"כוכב" מבצעי, ביטאון חיל האוויר, 10 בנובמבר 2015. יכולות שהייה, נשיאה ומהירות משופרות: הכירו את הכוכב החדש של חיל האוויר, באתר צה"ל, 23 באוגוסט 2017 שי לוי, ‏תיעוד: חיזבאללה טוען שכך הפיל כטב"ם צה"לי בטיל קרקע-אוויר, באתר ‏מאקו‏, 7 באפריל 2024; עודד ירון, גורמים בצה"ל מאשרים: חיזבאללה הפיל לראשונה מל"ט "כוכב" מתקדם, באתר הארץ, 6 באפריל 2024 יואב זיתון, ליאור בן ארי, "כוכב" נפל: חיזבאללה הפיל כטב"ם מסוג הרמס 900, בצה"ל מתחקרים, באתר ynet, 1 ביוני 2024 Switzerland completes Hermes 900 UAV roll tests, Israel Defense, ‏2022-05-30 (באנגלית) אודי עציון, אלביט תאחר בשלוש שנים במסירת המל"טים לצבא שוויץ, באתר כלכליסט, 26 בינואר 2021 אלביט מערכות החלה להפעיל שירותי מל"ט לסיור ימי עבור מדינות מהאיחוד האירופי, באתר Israel Defense, ‏2019-06-18 Shoshanna Solomon, Elbit wins drone contract for up to $68m to help monitor Europe coast, www.timesofisrael.com (באנגלית אמריקאית) TASE, דף הבית - מאיה – מערכת אינטרנט להודעות | הבורסה לניירות ערך, באתר מאיה חנן גרינווד, מל"ט ישראלי יזהיר ספינות מפני קרחונים, באתר ישראל היום, 25 בינואר 2021 אודי עציון, אלביט מערכות תספק עשרות מל"טים למזרח אסיה, באתר כלכליסט, 1 במרץ 2021 מיכל דניאלי, ‏דיווח: כטב"ם ישראלי ירגל אחר קרטלי סמים במקסיקו, באתר ‏מאקו‏, 19 במרץ 2012 עמי רוחקס דומבה, ‏מקסיקו חידשה חוזה תחזוקה להרמס 900, באתר "IsraelDefense‏", 5 במרץ 2020 יובל אזולאי, ‏מל"טים של אלביט מערכות יאבטחו את המונדיאל בברזיל, באתר גלובס, 26 במרץ 2014 דני זקן, ‏אלביט מערכות זכתה בחוזה המשך לאספקת מל"ט הרמס 900 לברזיל, באתר גלובס, 5 בינואר 2022 Arie Egozi2012-08-06T10:00:00+01:00, Elbit Systems sells Hermes UAVs to Colombia, Flight Global (באנגלית) יובל אזולאי, ‏אלביט מוכרת לראשונה את מל"ט הדגל שלה בחו"ל - בעשרות מיליוני דולרים, באתר גלובס, 6 ביוני 2011 איל בוגוסלבסקי, ‏הושלמה אספקת כטב"מי הרמס 900 והרמס 450 לחיל האוויר הפיליפיני, באתר "IsraelDefense‏", 10 בספטמבר 2020 אודי עציון, עשרה מיליון דולר הלכו: מל"ט הרמס 900 של אלביט התרסק בפיליפינים, באתר כלכליסט, 28 במאי 2022 Elbit said to have sold Hermes 900 to Singapore – Alert 5, Alert 5, ‏5 במרץ 2021 (באנגלית) אודי עציון, אלביט ניצחה את תע"א בקרב על עסקת מל"טים בתאילנד, באתר כלכליסט, 8 ביולי 2022 תומר אמן, אלביט תספק מל"טים הרמס 900 לצבא תאילנד תמורת כ-120 מיליון דולר, באתר ביזפורטל, 28 בספטמבר 2022